|[pic] |kunsill lokali taL-Imqabba | | |29, triq il-parroċċa, l-imqabba mqb 1512 | | |tel: 2168 0622 | | |e-mail: mqabba.lc@gov.mt | | |website: www.mqabba.gov.mt / www.lc.gov.mt | Minuti tal-laqgħa numru mija u erbgħa (104) tal-Kunsill Lokali tal-Imqabba (KLM) li nżammet nhar it-Tnejn, 12 ta' Novembru, 2018 fis-6.00pm fl- Uffiċċju Amministrattiv tal-Kunsill, Triq il-Parroċċa, l-Imqabba. PREŻENTI: Dr Charlene Muscat Sindku Grace Marie Zerafa Deputat Sindku Michel Farrugia Kunsillier Paul Spiteri Kunsillier Anita Farrugia Kunsillier Anthony Bonello Deputat Segretarju Eżekuttiv (DSE) 104.01 Qari tal-ittri ta' apoloġiji; Ma kienx hemm ittri ta' apoloġiji. Is-Sindku qalet it-talba u ppresediet is-seduta. 104.02 Kunsiderazzjoni u Approvazzjoni tal-Minuti tal-laqgħa 104; Inqraw il-minuti tas-seduta preċedenti u dawn sarulhom il-korrezzjonijiet kollha li jidhru fuq il-kopja oriġinali. Il-minuti tressqu għal vot mis- Sindku u kienu ssekondati mid-Deputat Sindku u ġew approvati u ffirmati. 104.03 Komunikazzjoni mis-Sindku; 104.03.01 Ilment dwar storbju quddiem stabbiliment tal-ikel fi Triq San Bażilju. Kien diskuss l-ilment u kien innutat li l-permess li ħareġ il-KLM kien għal one time event fejn kien hemm ukoll is-sorveljanza tal-Pulizija. Intant kien deċiż li permessi bħal dawn ma jinħarġux qabel ikun hemm id-direttiva tal-KLM. Reġa' kien diskuss il-każ tal-ħruġ tal-imwejjed u s-siġġijiet mill-bars tal- pjazza. 104.03.02 Avviż tal-Kunsill Lokali tal-Imqabba bi ħlas fil-fuljett tal- Kulleġġ Kirkop. Il-KLM qabel illi jħallas ta' reklam li se jkun muri f'pubblikazzjoni tal- Kulleġġ San Benedittu. 104.03.03 Il-punt li s-Sindku kienet talbet biex tiddiskuti dwar id-Dar għall-Anzjani u ma kienux eżawrit fil-laqgħa preċedenti skont l-agenda u kien diskuss f'dan il-punt. Hija qalet illi s-smiegħ tal-appell għadu għaddej u s'issa għadna m'aħniex infurmati bid-data tas-seduta li jmiss. 104.03.04 Se nitolbu lill-Greenpak Coop sabiex jinħaslu aktar spissi l- kontenituri tal-Bring in sites, kif ukoll biex jinstallaw is-cctv cameras fuq dawk ta' quddiemi iċ-ċimiterju. 104.03.05 Il-KLM se jinforma lill-Transport Malta sabiex jitneħħa l- parking bay minn quddiem l-għalqa tal-bidwi li għandu xatba fiha tagħti għal Triq il-15 ta' Settembru. 104.03.06 Kien deċiż biex fuq l-Agenda tal-laqgħa li jmiss ikun diskuss jekk il-każ ta' Schembri Barbros għandux jgħaddi lill-Bord tal-Governanza. 104.03.07 Dwar l-aċċess għall-generic e-mails mis-Sindku, id-DSE qal illi kiteb lid-Dipartiment u lill-MITA dwar dan iżda ma kellniex rispons u is- Sindku lanqas ma ingħatat l-aċċess. 104.03.08 Kien suġġerit illi ix-xogħol ta' kostruzzjoni fuq bankina fi Triq Valletta u t-Tindif tal-culvert fi Triq il-Fjuri jingħata lil xi kuntrattur ieħor bħas-Sur Frankie Grech peress li Elle's Urban Services għadu m'għamilhomx u qed idum biex jaqdina. 104.03.09 Is-Sindku u Grace Marie Zerafa qalu illi l-buffet breakfast ħalla qliegħ għall-Community Chest Fund ta' €270.20. 104.03.10 Charlene Muscat qalet illi dwar il-ħarġa tal-fuljett il-bar code li s-soltu jeħodna fil-website irid ikun direzzjonat illi jeħodna fil- facebook page tal-KLM. 104.03.11 Se nibgħatu ninfurmw lis-Soċjeta' Mużikali Santa Marija illi l- Pjazza tal-Knisja trid tkun mixgħula bid-dekorazzjonijiet tal-Milied sal-1 ta' Diċembru 2018. Intant dwar l-attivitajiet tal-Milied kien deċiż illi r- Rockmass tinżamm nhar is-16 ta' Diċembru 2018 fuq palk fil-Pjazza tal- Knisja kantuniera ma Triq il-Madonna tal-Ġilju se jerġgħu idoqqu l-grupp Footprints. 104.03.12 Kien deċiż illi l-party tal-Milied tat-tfal isir fl-Iskola Primarja nhar it-22 ta' Diċembru 2018 jekk, u l-ikla tal-kunsillieri se ssir nhar is-13 ta' Jannar 2019, filwaqt li għall-ewwel darba se nippubblikaw 50 djarju. 104.03.13 Se nitolbu stima biex titranġa il-latrina pubblika peress li hemm bżonn li jinbidlu madum u affarijiet oħra. 104.03.14 Se nitolbu stima lill-kuntrattur biex tissewwa l-ħsara tal- Familja Psaila fi Triq il-Qattara fuq il-medda tad-drenaġġ li qed jimblokkalha. 104.03.15 Is-Sindku semmiet il-problema bil-ħinijiet tax-xogħol tal- impjegati għaliex qalet illi l-bieb t'isfel qed jinfetaħ tard filgħodu u saħħqet illi l-KLM għandu jkun miftuħ mit-8.00am sal-4.00pm kif tgħid l- answering machine. 104.03.16 Issemmiet is-sleeping policeman li twaħħlet mingħajr ma talab il-KLM fi Triq Ħal Kirkop. Se naraw jekk dan sarx minn TM. 104.03.17 Dwar il-kuntratt tal-knis ser nikkuntattjaw lit-tieni l-orħos offerent biex naraw jekk hux dispost li joffri s-servizz fid-dawl illi l- kuntrattur preżenti mhux qed jaqdina tajjeb. 104.03.18 Jidher illi mingħajr ma ffirmajna l-kuntratt tal-ġbir tal- ħwejjeġ użati, hemm xi ħadd li qed jiġborhom minn wara l-bibien tan-nies. 104.04 Tweġibiet għall-Mistoqsijiet tal-Kunsillieri; 104.04.01 Grace Marie Zerafa talbet illi tinżebaħ iz-zebra crossing li hemm quddiem il-każin tal-futbol minkejja li din hija bil-madum u hija wkoll sleeping policeman. 104.04.02 Grace Marie Zerafa tat rendikont tal-laqgħa li kienet organizzata mill-Assoċjazzjoni tal-Kunsilli Lokali dwar il-Whitepaper, liema Whitepaper kienet fuq l-aġenda. Is-Sindku ma kienetx preżenti minħabba li kienet qed tmexxi l-Clean Up Day fl-Imqabba. 104.04.03 Michel Farrugia qal illi reġa' nqala l-arblu dekorattiv li hemm quddiem il-bus stop fi Triq Karmenu Ciantar. Hawn intqal illi dan qed jaqla' daqqa ta' xarabank kull darba li dawn jipparkjaw hemmhekk sabiex jgħabbu l-passiġġieri. 104.05 Evalwazzjoni ta' l-attivitajiet ta' Jum l-Imqabba 2018. 104.05.01 Intqal illi s-serata ta' Ġieħ l-Imqabba kienet waħda tajba u l- programm kien mexxej ħafna filwaqt illi l-għażla tal-persuni rikonoxxuti b'xi unur kienet waħda tajba. 104.05.02 Dwar il-Quddiesa ta' Radd il-Ħajr, is-Sindku qalet illi d-data tal-quddiesa inbidlet fuq suġġeriment tal-Kappillan għax fil-21 t'Ottubru kien iċċelebrat Jum il-Missjoni. 104.06 Workshop fl-Isptar il-Qadim minn artisti barranin u lokali. Charlene Muscat qalet illi l-artisti barranin lestew ix-xogħol tagħhom u se nerġgħu nistednuhom għall-inawgurazzjoni tal-proġett tar-roundabout tal- Pjazza Ġublew tad-Djamanti. Paul Spiteri talab ikun skużat fit-20.50. 104.07 Kunsiderazzjoni u Approvazzjoni tal-iskeda ta' pagamenti; Kienet approvata l-Payment Approval Sheet u l-kunsillieri ddeċidew li jitnaqqsu 25% mill-aħħar tliet kontijiet tal-knis tat-toroq minħabba nuqqasijiet fis-servizz tas-Sur Elton Zammit. 104.08 Tmiem tal-laqgħa u data tas-seduta li jmiss; Il-laqgħa li jmiss tal-KLM se ssir nhar tal-kunsill 10.12.2018 u din intemmet fid-21.15pm. Magħmula minn Anthony Bonello u approvati llum 10.12.2018 minn Dr Charlene Muscat Deputat Segretarju Eżekuttiv Sindku